Suomen poliisi päivittää käyttämiensä ajoneuvojen värimaailmaa.

Poliisi esitteli uuden värityksen pimeäominaisuutta. Video on julkaistu vuonna 2014.

Värityksen muutoksen toivotaan parantavan poliisiauton havaittavuutta ja tunnistettavuutta eri tilanteissa. SISÄMINISTERIÖ

Ajoneuvojen yleinen pohjaväritys säilyy edelleen valkoisena, mutta huomioväri muuttuu vihreänkeltaiseksi, muutos ei ole siis suuren suuri.

Aikaisemmin huomiovärinä käytettyä sinistä väritystä käytetään ajoneuvoissa edelleen muuna värityksenä.

Värityksen muutoksen toivotaan parantavan poliisiauton havaittavuutta ja tunnistettavuutta eri tilanteissa.

Poliisihallitus esitteli kesällä 2013 kolme Aalto-yliopiston Taideteollisen korkeakoulun opiskelijoiden luonnosten pohjalta tehtyä poliisiauton värikonseptia poliiseille sekä poliisin Facebook-yleisölle. Konsepteista saatiin runsaasti hyvää palautetta ja kehittämisideoita. Nykyiseen 1990-luvun alussa kehitettyyn värimaailmaan oltiin vielä varsin tyytyväisiä mutta monet kommentoijat kiinnittivät huomiota nykyään muualla yleisten heijastinmateriaalien puuttumiseen.

Nyt asiaan on luvassa muutos. Uuden värityksen saaneet ajoneuvot otetaan käyttöön asteittain vuoden 2016 aikana, mutta joitakin uuden värisiä moottoripyöriä ja mönkijöitä voi jo nähdä katukuvassa. Henkilö- ja pakettiautoissa uusi väritys otetaan käyttöön myöhemmin tämän vuoden aikana.

Tunnusvärien muutoksessa on siirtymäaika, joka kestää vähintään vuoteen 2020 saakka. Liikenteessä tullaan siis näkemään sekä uuden että vanhan tunnusvärityksen mukaisia poliisiajoneuvoja siihen saakka.